RATCH มั่นใจกำลังผลิตปีนี้เข้าเป้า 7,500 MW ลุยเจรจาลงทุนทั้งใน-ตปท.เพิ่ม
RATCH มั่นใจกำลังผลิตปีนี้เข้าเป้า 7,500 MW หลังครึ่งปีแรกปี 60 มีกำลังการผลิตอยู่ที่ 7,373 MW ลุยเจรจาลงทุนทั้งใน-ตปท.เพิ่ม 1,000 MW
11 ส.ค. 2560

นายกิจจา ศรีพัฑฒางกุระ กรรมการผู้จัดการใหญ่ บริษัท ผลิตไฟฟ้าราชบุรี จำกัด (มหาชน) หรือ RATCH เปิดเผยว่า บริษัทยังคงมุ่งเน้นเพิ่มกำลังการผลิตในปีนี้ให้เติบโตตามเป้าหมายที่ 7,500 เมกะวัตต์ จากครึ่งปีแรกสามารถดำเนินงานก้าวหน้าแล้ว 98% จากการลงทุนใน 3 โครงการ
โดย 3 โครงการดังกล่าว ได้แก่ โครงการรถไฟฟ้าสายสีเหลืองและสีชมพู ,โครงการรถไฟฟ้าพลังงานความร้อนร่วม Riau อินโดนีเซีย และโครงการพลังงานแสงอาทิตย์ ในออสเตรเลีย รวมกำลังการผลิตตามการถือหุ้น 360 เมกะวัตต์เทียบเท่า ซึ่งส่งผลให้กำลังการผลิตของบริษัทฯ เพิ่มขึ้นเป็น 7,373 เมกะวัตต์เทียบเท่า
ทั้งนี้ บริษัทยังมีโครงการทั้งในประเทศและต่างประเทศ ประมาณ 1,002 แมกะวัตต์ ที่อยู่ระหว่างการเจรจา คาดว่าในบางโครงการจะได้ข้อสรุปในปีนี้